Diari Oficial de la Generalitat Valenciana


Sumari del DOGV 9123, del 08-07-2021 (2021/7397)

RESOLUCIÓ de 30 de juny de 2021, del director general de Ciència i Investigació, per la qual es concedeixen en 2021 subvencions per a infraestructures i equipament dRI+D+I per al període 2021-2022 (susceptibles de ser finançades per la Unió Europea mitjançant el programa operatiu del Fons Europeu de Desenvolupament Regional - FEDER).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7397


Data del document
:   30-06-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 30 de juny de 2021, del director general de Ciència i Investigació, per la qual es concedeixen en 2021 subvencions per a infraestructures i equipament dRI+D+I per al període 2021-2022 (susceptibles de ser finançades per la Unió Europea mitjançant el programa operatiu del Fons Europeu de Desenvolupament Regional - FEDER). [2021/7397]  
  
Mitjançant l'Ordre 89/2016, de 22 de desembre, modificada per l'Ordre 24/2019, de 3 de juny, de la Conselleria d'Educació, Investigació, Cultura i Esport (DOGV 7945, 28.12.2016 i DOGV 8564, 06.06.2019), es van aprovar les bases reguladores per a la concessió de subvencions per a l'adquisició d'infraestructures i equipament d'R+D+I per les universitats públiques valencianes, consorcis públics d'investigació adscrits a la Generalitat no pertanyents al sector sanitari i organismes públics d'investigació de l'Administració general de l'Estat situats a la Comunitat Valenciana (bases reguladores de les subvencions en referències posteriors en aquesta resolució).  
La base quarta de les bases reguladores de les subvencions, disposa que el «procediment de concessió de la present línia d'ajudes serà el de concurrència competitiva, previst en el títol I, secció 1a del capítol II de la Llei 1/2015, d'acord amb els principis de publicitat i concurrència, i s'iniciarà d'ofici per la conselleria de la Generalitat competent en política científica, per mitjà d'un o més procediments de convocatòria pública».  
Per mitjà de la Resolució de 6 d'octubre de 2020, de la Conselleria d'Innovació, Universitats, Ciència i Societat Digital (DOGV 8922, 08.10.2020), es van convocar de manera anticipada subvencions per a infraestructures i equipament d'R+D+I susceptibles de ser finançades pel programa operatiu FEDER, a executar durant el període 2021-2022 (convocatòria de les subvencions en referències posteriors en aquesta resolució). Aquesta convocatòria es finança amb càrrec a la línia S0104000, «Finançament infraestructures i equipament científic», capítol VII, del programa 542.50, Investigació, desenvolupament tecnològic i innovació (R+D+I), de la Direcció General de Ciència i Investigació.  
  
Amb data 14 de maig de 2021, d'acord amb la base onze de les bases reguladores de les subvencions, va ser publicada en la pàgina web de la Conselleria d'Innovació, Universitats, Ciència i Societat Digital (https://innova.gva.es/va/web/ciencia/b-equipament-i-infraestructures-feder-2014-20393) la proposta de resolució provisional dictada per l'òrgan instructor, en vista de la proposta remesa per la comissió d'avaluació.  
La dita proposta de resolució provisional, en el seu apartat tercer, establia un termini de 10 dies hàbils perquè les entitats beneficiàries pogueren acceptar la subvenció proposada, desistir d'aquesta o, si fora el cas, presentar les al·legacions que consideraren oportunes. I aquelles sol·licituds que hagueren vist reduïda l'ajuda econòmica sol·licitada per al seu projecte, podien igualment en aqueix termini, reformular la seua sol·licitud, respectant l'objecte, condicions i finalitat de l'ajuda per a ajustar els compromisos i condicions a la subvenció atorgable. Tot això en concordança amb el que disposa la base dotze de les bases reguladores de les subvencions.  
Examinades i ateses les al·legacions i reformulacions presentades per les entitats beneficiàries durant aquell termini, la comissió d'avaluació ha elevat proposta de resolució definitiva per a la concessió d'aquestes subvencions.  
Per a dictar la present resolució és competent aquest òrgan administratiu, en virtut de les funcions establides en la Disposició Addicional Segona de les bases reguladores de les subvencions i de conformitat amb el que estableix el Decret 243/2019, de 25 d'octubre, del Consell, pel qual s'aprova el Reglament orgànic i funcional de la Conselleria d'Innovació, Universitats, Ciència i Societat Digital, fent ús de la delegació conferida i a la vista de l'informe de l'òrgan instructor, dicte la següent resolució:  
  
Primer  
1. Concedir, per a les anualitats 2021 i 2022, les subvencions per a infraestructures i equipament d'R+D+I, susceptibles de ser finançades per la Unió Europea mitjançant el programa operatiu del Fons Europeu de Desenvolupament Regional (FEDER), a les entitats beneficiàries que figuren en l'annex I de la present resolució, per les quanties indicades en aquest annex, amb càrrec a l'aplicació pressupostària 13.53.34.814.35.4 de la Conselleria d'Innovació, Universitats, Ciència i Societat Digital, línia de subvenció S0104000, amb la següent distribució per anualitats:  
  
  
Aplicació pressupostària Anualitat 2021 Anualitat 2022  
81.02.21.906.50.9 60.216.173,97 euros 6.588.371,78 euros  
  
  
2. Aquestes subvencions tenen per objecte dotar de fons les universitats públiques valencianes, consorcis públics d'investigació no sanitaris i organismes públics d'investigació de l'Administració general de l'Estat situats a la Comunitat Valenciana, per a l'adquisició i actualització d'infraestructures, equipaments i tecnologies d'última generació d'R+D+I, que els permeta desenvolupar activitats d'investigació d'excel·lència.  
A aquest efecte, a les entitats beneficiàries, i d'acord amb la base sisena de les bases reguladores de les subvencions, se'ls concedeix i finança la totalitat de l'import sol·licitat dels diferents conceptes susceptibles de finançament que apareixen en la dita base, adequat amb el cronograma d'execució de l'activitat consignat en la sol·licitud inicial o reformulada, d'acord amb el que disposa el resolc quart de la convocatòria de subvencions.  
3. Aquestes subvencions són susceptibles de ser finançades per la Unió Europea mitjançant el programa operatiu del Fons Europeu de Desenvolupament Regional (FEDER).  
  
Segon  
1. El període d'execució de l'activitat objecte de la subvenció, d'acord amb l'apartat primer de la convocatòria de les subvencions, serà el comprés entre l'1 de gener de 2021 i el 31 de desembre de 2022, en el cas que es preveja en la llei de pressupostos de la Generalitat de l'anualitat 2022 el pagament anticipat per a aquestes subvencions. En cas contrari, el període d'execució de l'activitat objecte d'aquesta subvenció serà el comprés entre l'1 de gener de 2021 i el 31 d'octubre de 2022. L'activitat objecte de subvenció haurà d'iniciar-se, ineludiblement, en l'exercici 2021.  
2. Les entitats beneficiàries hauran de complir les obligacions i normes de justificació previstes en la base catorze de les bases reguladores de les subvencions, així com en l'apartat onzé de la convocatòria de les subvencions.  
El termini màxim per a la presentació dels documents justificatius de les ajudes de l'anualitat 2021 serà el 28 de febrer de 2022. Per a la resta d'anualitats el termini de justificació es publicarà en el servidor d'informació de la Conselleria: https://innova.gva.es/va/web/ciencia/b-equipament-i-infraestructures-feder-2014-20669.  
3. De conformitat amb el que disposa l'article 44, apartat 13.a de la Llei 4/2020, de 30 de desembre, de pressupostos de la Generalitat per a l'exercici 2021, aquestes ajudes es lliuraran anticipadament al 100 per cent, després d'aquesta resolució de concessió. Per a la resta d'anualitats caldrà ajustar-se al que disposa a aquest efecte la corresponent llei de pressupostos de la Generalitat.  
  
Tercer  
Denegar les sol·licituds relacionades en l'annex II d'aquesta resolució, per no haver aconseguit puntuació suficient per a ser beneficiàries d'aquestes subvencions, en haver-se esgotat la dotació de la línia que les finança.  
  
Quart  
La concessió d'aquestes subvencions comporta per a les entitats beneficiàries l'assumpció de les obligacions recollides en la normativa autonòmica, estatal i de la Unió Europea que regula la gestió dels fons FEDER. Entre d'altres, les següents:  
a) Executar l'activitat objecte de subvenció d'acord amb les condicions i obligacions establides en aquesta resolució de concessió, especialment quant a l'objecte, pressupost i calendari.  
b) Disposar de capacitat administrativa, financera i operativa suficient per a complir les condicions i obligacions que comporten la subvenció concedida.  
c) Observar les normes europees, nacionals i autonòmiques aplicables a la gestió de l'activitat objecte de la subvenció (contractació, subvencions, etc.) a més de les normes europees, nacionals i autonòmiques de subvencionabilitat vigents, en particular l'Ordre HFP/1979/2016, de 29 de desembre, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional per al període 2014-2020 o la que estiga vigent durant l'anualitat en què es realitze la despesa.  
d) Mantindre un sistema de comptabilitat diferenciat per a totes les transaccions relacionades amb les actuacions objecte de la subvenció, comptant, almenys, amb una codificació comptable adequada que permeta identificar clarament aquestes transaccions i la seua traçabilitat.  
e) Procedir al manteniment de l'operació en el termini que establisquen les normes sobre aquesta mena de subvencions, conforme a l'article 71 del Reglament (UE) núm. 1303/2013 del Parlament Europeu i del Consell, de 17 de desembre de 2013, o precepte equivalent en el programa operatiu FEDER vigent.  
f) Acreditar, dins del termini i en la forma escaient, la realització de l'activitat que determina la concessió de la subvenció i facilitar les comprovacions encaminades a garantir la seua correcta realització, aportant a aquest efecte quanta documentació li fora requerida en el seu procediment de verificació tant administrativa com sobre el terreny.  
g) Sotmetre's a qualssevol altres actuacions de comprovació i control financer que es realitzen, d'acord amb el que estableix la normativa aplicable a la gestió de les subvencions cofinançades amb fons comunitaris, aportant per a això quanta informació li siga requerida en l'exercici d'aquestes actuacions.  
h) Participar en les activitats de seguiment, avaluació i control que, d'acord amb la normativa comunitària, han de realitzar les diferents autoritats i òrgans de control.  
i) Complir les obligacions en matèria d'informació i comunicació regulades en l'annex XII, apartat 2.2., del Reglament (UE) núm. 1303/2013 del Parlament Europeu i del Consell, de 17 de desembre de 2013, que regula les responsabilitats de les entitats beneficiàries en relació amb mesures d'informació i comunicació destinades al públic; o precepte equivalent en el programa operatiu FEDER vigent.  
  
Per tant, les entitats beneficiàries s'asseguraran que les parts que intervenen en l'activitat subvencionada han sigut informades del cofinançament del Fons Europeu de Desenvolupament Regional (FEDER) i anunciaran clarament que el projecte ha sigut seleccionat en el marc del programa operatiu FEDER. Per a això, totes les mesures d'informació i comunicació relacionades amb l'actuació cofinançada (material de difusió, publicacions, anuncis en premsa, senyalització, suports multimèdia, pàgines web, etc.) que duga a terme l'entitat beneficiària hauran d'incloure:  
- L'emblema de la Unió Europea, de conformitat amb les característiques tècniques establides en el Reglament d'Execució (UE) 821/2014 de la Comissió, de 28 de juliol de 2014, o precepte equivalent en el programa operatiu FEDER vigent.  
- Així mateix, sempre que siga possible, s'incorporarà la referència al cofinançament comunitari amb el text següent: «Actuació cofinançada per la Unió Europea a través del programa operatiu del Fons Europeu de Desenvolupament Regional (FEDER)».  
- Durant l'execució de tota operació de finançament d'obres d'infraestructura o construcció que es beneficie d'una ajuda del FEDER o del Fons de Cohesió superior a 500.000 euros, el beneficiari col·locarà un cartell temporal de grandària significativa en un lloc ben visible per al públic.  
- Durant l'execució de l'actuació cofinançada, l'entitat beneficiària informarà el públic del suport financer obtingut del Fons FEDER de la Unió Europea, almenys, a través de la seua pàgina web, i col·locant un cartell amb informació sobre l'actuació cofinançada, d'una grandària mínima A3, en un lloc visible per al públic. En cas d'obres d'infraestructura o construcció que es beneficie d'una subvenció superior a 500.000 euros, l'entitat beneficiària haurà de col·locar, durant l'execució de tota l'actuació cofinançada, un cartell temporal de grandària significativa en l'enclavament en un lloc visible per al públic.  
  
- Una vegada finalitzada l'actuació cofinançada, quan la contribució pública total a l'activitat subvencionada supere els 500.000 euros, consistisca en la compra d'un objecte físic, en el finançament d'una infraestructura o en treballs de construcció, l'entitat beneficiària col·locarà una placa o cartell permanent de grandària significativa en un lloc visible per al públic.  
j) Complir amb els requisits que en matèria d'igualtat d'oportunitats, medi ambient i innovació social que s'establisquen en el Reglament (UE) núm. 1303/2013, el Reglament (UE) núm. 1301/2013 i qualssevol altres normes comunitàries, estatals i autonòmiques; o precepte equivalent en el programa operatiu FEDER vigent.  
k) Acceptar la inclusió en una llista pública d'operacions, que serà objecte de publicació electrònica o per altres mitjans segons el que preveu l'article 115.2 i l'annex XII 1 del Reglament (UE) núm. 1303/2013, així com la inclusió en la Base de Dades Nacional de Subvencions (BDNS).  
l) Conservar els documents originals o còpies degudament compulsades o bé en suports de dades comunament acceptades, especialment versions electròniques de documents originals o documents existents únicament en versió electrònica; justificatius de l'actuació realitzada i l'aplicació dels fons rebuts, mentre puguen ser objecte de les actuacions de comprovació i control. La disponibilitat dels documents s'ajustarà al que disposa l'article 140 del Reglament (UE) núm. 1303/2013 del Parlament Europeu i del Consell, de 17 de desembre de 2013; o precepte equivalent en el programa operatiu FEDER vigent.  
  
m) Aplicar mesures antifrau eficaces i proporcionades en relació amb l'operació cofinançada, en el marc de compliment de l'article 125, apartat 4, lletra c) del Reglament (UE) núm. 1303/2013, complir la normativa en matèria de contractació pública, evitar doble finançament, falsificacions de documents així com proporcionar informació per a la detecció de possibles «banderes roges» (senyals d'alarma/indicadors de la probabilitat que puga existir un risc).  
n) Informar en el moment de justificar les despeses sobre el nivell d'assoliment dels indicadors de productivitat que es preveu aconseguir amb l'execució de l'operació. En concret en relació amb l'indicador de productivitat C025, «Nombre d'investigadors/as que treballen en instal·lacions d'infraestructures d'investigació millorades» en la justificació de la subvenció s'haurà de detallar i certificar els passos seguits per al seu càlcul, d'acord amb el manual de processos i procediments de la Generalitat Valenciana, Organisme Intermedi del programa operatiu FEDER de la Comunitat Valenciana.  
o) Comprometre's a aportar a aquesta direcció general la informació necessària, perquè aquesta puga complir amb les obligacions que li corresponen en el marc del programa operatiu del Fons Europeu de Desenvolupament Regional i especialment en l'elaboració dels informes d'execució anual i final corresponents.  
p) Autoritzar l'Autoritat de Gestió del FEDER perquè, de conformitat amb la normativa comunitària i nacional aplicable a fons estructurals, utilitze la informació comunicada -en relació amb aquesta subvenció- per a efectuar anàlisis de riscos.  
q) Procedir al reintegrament de les quantitats percebudes i a l'abonament de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, general de subvencions.  
r) Reintegrar els imports percebuts indegudament, juntament amb els possibles interessos de demora, en cas d'existència d'irregularitats detectades per les autoritats de verificació i auditoria que comporten la correlativa disminució, no-declaració o descertificació de fons FEDER, una vegada instruït el corresponent procediment de reintegrament per part de l'òrgan concedent de l'ajuda.  
s) Comunicar al Servei Nacional de Coordinació Antifrau (SNCA) aquells fets que pogueren ser constitutius de frau o irregularitat (en els termes establits en la Comunicació 1/2017 de l'SNCA, de 6 d'abril, sobre la manera en què poden procedir les persones que tinguen coneixement de fets que puguen ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea).  
La present resolució es notificarà a les persones interessades d'acord amb el que preveuen l'article 40 i següents de la Llei 39/2015, d'1 d'octubre, del procediment administratiu comú de les administracions públiques, per mitjà de la publicació en la pàgina web de la Conselleria d'Innovació, Universitats, Ciència i Societat Digital: https://innova.gva.es/va/web/ciencia/b-equipament-i-infraestructures-feder-2014-20474.  
  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar recurs potestatiu de reposició o interposar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que va dictar l'acte, en el termini d'un mes a comptar des de l'endemà de la notificació de la present resolució.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució.  
  
Alacant, 30 de juny de 2021.- El director general de Ciència i Investigació: Ángel Antonio Carbonell Barrachina.